|  |  |
| --- | --- |
| **Школа** | ОШ “Свети Сава” Ниш |
| **Наставни предмет** | Енглески језик |
| **Разред** | Седми (VII 1) |
| **Датум реализације** | 29.10.2019. |
| **Наставник** | Александра Златковић |

**ПРИПРЕМА ЗА ЧАС**

|  |  |
| --- | --- |
| **Наставна тема** | Unit 2 – The Media |
| **Наставна јединица** | **Lesson 3, The News** |
| **Тип часа** | Утврђивање |
| **Циљ часа** | Развијање вештине говора, слушања и разумевања.  Богаћење речника и знања о језику.  Разговор о блиским темама. |
| **Функционални задаци** | Тражење и давање информација.  Саопштавање новости.  Изношење ставова и мишљења.  Описивање активности на слици. |
| **Васпитни задаци** | Развијање социјалних вештина (сарадње и толеранције међу ученицима, културе дијалога).  Стицање свести о сопственим и туђим потенцијалима и интересовањима.  Учешће у самосталним пројектима и развијање стваралачких и креативних способности. |
| **Кључни појмови** | *Topics in the news, multiple perspectives* |
| **Очекивани исходи** | Ученици су у стању да:  - Постављају и одговарају на питања различите тежине.  - Разумеју кључне информације у вестима које слушају.  - Анализирају ситуацију из различитих перспектива.  - Разумеју значај уважавања различитих перспектива.  - Повезују примере из живота са примерима са часа. |
| **Облици рада** | Фронтални, индивидуални, групни |
| **Наставне методе** | Монолошко-дијалошка, аудитивна, демонстративна |
| **Наставна средства** | Хамер, фломастери, магнети, креде у боји, табла, хендаутови,слике, снимак *Breaking News* |
| **Место извођења наставе** | Учионица |
| **Корелација** | Српски језик |
| **Активност наставника** | Истиче циљ часа.  Поставља подстицајна питања.  Контролише тачност одговора.  Дели ученике у групе.  Даје инструкције и наглашава захтеве.  Прати рад ученика, даје додатне информације, појашњава.  Похваљује и коментарише рад ученика. |
| **Активност ученика** | Слуша, записује, ставља се у туђе ципеле.  Активно учествује у раду.  Показује толеранцију и сарадњу у групном раду.  Презентује рад групе. |
| **Литературa** | Уџбеник *Discover English 4, Catherine Bright, Pearson 2012,* додатни материјал |
| **Евалуација** | Ученици цртају смајлије.  Коментари присутних колега. |
| **Напомена** |  |

**ТОК ЧАСА**

|  |  |
| --- | --- |
| **Уводни део часа**  (10 минута) | Ученик извлачи цитат из кутије, износи своје мишљење о њему, а остали ученици траже што више детаља (Зашто тако мисли, примери, шта би било кад би било...)  *You can’t believe anything you read in the newspapers.*  *The media has no respect for the lives of normal people.*  *All the news you hear is bad news.*  *The world is getting smaller as news is travelling faster.*  *Within ten years newspapers won’t exist, as we will get all our news online. Bad news travels fast...* |
| **Главни део часа**  (30 минута) | Наставник емитује аудио-запис *Breaking News*, ученици слушају, прате и самостално или у пару записују теме из вести. Разговор: Шта карактерише доброг новинара? Како процењујемо поузданост вести? Како изгледају наслови у новинама? Због чега? Од чега зависи доживљај тих наслова? Исл. Наставник скреће пажњу ученика на појам чињенице и мишњења, као и различитих перспектива.  Наставник поново емитује аудио-запис да би ученици издвојили примере чињеница и мишљења.  Наставник показује ученицима слику гужве на плажи. Ученици кратко дискутују о приложеној фотографији. Наставник поставља питање: Из којих перспектива можемо да посматрамо слику? Ученици попуњавају *Handout Multiple perspectives.* На основу одговора ученика наставик формира групе, нпр. (1) *a local news reporter, 2)а family, 3) the artist, 4) a hot-dog vendor...* Свака група добија задатак да из различитог угла представи ситуацију на плажи, кроз вест, дијалог или размишљање. Наставник надгледа рад и помаже ученицима у писању. Представници група представљају радове пред одељењем. Остали ученици у одељењу пажљиво слушају све презентације. Њихов задатак је да ауторима сваког рада поставе по једно питање. Наставник организује представљање радова, помаже ученицима ако је то потребно, и евалуира сваки рад. Следи кратка дискусија о различитим перспективама – зашто је важно сагледати их, шта смо закључили и како то можемо повезати са медијима.  Додатна активност (ако има времена): Ученици су подељени у 6 група од којих свака добија по један део слике жабе и пише своје утиске и претпоставке. Иако је у питању иста слика, мишљења су различита (у зависности од добијеног дела). |
| **Завршни део часа**  (5 минута) | Изношење закључака и запажања.  Евалуација |